**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem”” novērtējuma**

**ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – Projekts) šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots, pamatojoties uz Covid-19 infekcijas izplatības seku pārvarēšanas likuma 24. un 25.pantu, Muzeju likuma 13.panta otrās daļas 2.punktu un piekto daļu un Ministru kabineta 2018.gada 17.jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 43.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2021.gada janvārī visā Latvijā noritēja 1991.gada janvāra barikāžu 30 gadadienas atceres pasākumi. Barikādes bija nozīmīgs tautas pašapziņas un gribas izpausmes brīdis, kad cilvēki izveidoja barikādes apkārt Augstākajai Padomei, Ministru Padomei, pie Latvijas Televīzijas un citiem stratēģiski svarīgiem objektiem Rīgā, arī citur Latvijā. 1991.gada janvāra barikādes ir arī izcils un unikāls starptautiskas nozīmes nevardarbīgas pretošanās piemērs, kā arī būtiska Latvijas vēstures sastāvdaļa.1991.gada barikāžu dalībnieku biedrības struktūrvienība – 1991.gada barikāžu muzejs, kuram ir valsts atzīta akreditēta muzeja statuss, ir vienīgā institūcija Latvijā, kas sniedz sabiedrībai vispilnīgāko informāciju par Latvijas valstij vēsturiski un politiski nozīmīgiem notikumiem – 1991.gada janvāra barikāžu laiku un 1991.gada augusta puču, veicot šo notikumu sistematizētu izpēti, popularizēšanu un vēstures liecību vākšanu un saglabāšanu1991.gada barikāžu dalībnieku biedrība 2020. un 2021.gadā veiksmīgi īstenoja saskaņā ar Ministru kabineta 2020.gada 15.jūlija rīkojumu Nr.388 apstiprināto 1991.gada barikāžu 30 gadu atceres pasākuma plānu, neskatoties uz Covid-19 pandēmiju un tās izraisītajiem epidemioloģiskajiem ierobežojumiem. 1991.gada barikāžu dalībnieku biedrība un tās struktūrvienība 1991.gada barikāžu muzejs saistībā ar 30 gadu atceres pasākumu plānu īstenošanu veica papildu darbus, kas prasīja attiecīgus papildu izdevumus, taču valstī noteikto epidemioloģisko ierobežojumu dēļ nespēja gūt 2021.gadā plānotos ieņēmumus, kas segtu daļu izdevumu.1991.gada barikāžu muzeja uzturēšanas izmaksu lielāko daļu sedz nomas maksas no pastāvīgajiem ēkas īrniekiem (kafejnīcas un suvenīru veikals). Sakarā ar Ministru kabineta 2020.gada 12.marta rīkojumu Nr.103 „Par ārkārtējās situācijas izsludināšanu” (zaudējis spēku), Ministru kabineta 2020.gada 6.novembra rīkojumu Nr.655 „Par ārkārtējās situācijas izsludināšanu” (Ministru kabineta 2020.gada 17.decembra rīkojumu Nr.777 „Grozījumi Ministru kabineta 2020.gada 6.novembra rīkojumā Nr.655 „Par ārkārtējās situācijas izsludināšanu””) (zaudējis spēku) izsludināto ārkārtas situāciju valstī un Ministru kabineta 2020.gada 9.jūnija noteikumiem Nr.360 „Epidemioloģiskās drošības pasākumi Covid-19 infekcijas izplatības ierobežošanai” darbu pārtrauca ēkas nomnieki un muzeja ieņēmumi samazinājās par 85%. 1991.gada barikāžu dalībnieku biedrībai 2021.gadā vairāk kā pusgadu nebija iespējams gūt ieņēmumus par zāles īri pasākumiem, kā arī muzeja publiskajiem pakalpojumiem (ekskursijām), jo kopš 2021.gada 1.janvāra līdz 2021.gada 3.jūnijam muzeji bija slēgti apmeklētājiem.1991.gada barikāžu muzejs darbojas, īstenojot muzeja misiju, kuras viens no uzdevumiem ir veicināt valstiskuma apziņas veidošanos Latvijas sabiedrībā, īpaši jaunās paaudzes vidū, kuri šos vēsturiskos notikumus nav piedzīvojuši. 1991.gada barikāžu muzeja krājums veidots, mērķtiecīgi atlasot unikālas laika liecības, kas nozīmīgas visai Latvijas sabiedrībai. Šobrīd 1991.gada barikāžu muzejā glabājas aptuveni 9 000 krājuma vienību (no tām valsts aizsardzībā esošajā Nacionālā muzeju krājumā iekļautas gandrīz 7 000 vienības), kas tematiski atver gan 1991.gada notikumus, gan plašāk visu Atmodas laika periodu. Īpaši vērtīga un unikāla ir muzeja foto un video materiālu kolekcija, kas ir apjomīgākā starp citiem Latvijas muzejiem (apmēram 5 000 krājuma vienības). Šo kolekciju veido gan Latvijas ievērojamāko profesionālo fotogrāfu – Vilhelma Mihailovska, Ilmāra Znotiņa, gan daudzu fotogrāfu-amatieru barikāžu laika notikumu fotofiksācijas. 1991.gada barikāžu muzeja krājumā glabājas izcilo fotodokumentālistu – Andra Slapiņa, Gvido Zvaigznes un Jura Podnieka fotokameras, ar kurām iemūžināti barikāžu laika notikumi. Plašu videomateriālu kolekciju muzejam nodevuši dokumentālā kino meistari – Zigurds Vidiņš un Raitis Valters.1991.gada barikāžu muzeja pastāvīgā ekspozīcija ir unikāla, jo vienīgi šeit ikviens interesents var iepazīties ar izvērstu un emocionālu stāstu par 1991.gada barikāžu notikumiem Rīgā, kā arī gūt izpratni par visas Latvijas iesaisti barikāžu laika notikumosViens no 1991.gada barikāžu muzeja īpašajiem piedāvājumiem ir ceļojošā ekspozīcija, kas iekārtota kādreizējā satiksmes autobusā „Ikaruss” un ļauj nogādāt barikāžu laika stāstu ikvienā Latvijas apdzīvotā vietā. Muzeobusa ekspozīcija, kas 15 gadu laikā ceļojusi pa neskaitāmām skolām Latvijas pilsētās un laukos, ir jau vairākkārt pārveidota un modernizēta. Plānots, ka, beidzoties Covid-19 pandēmijai, muzeobuss ar atjauninātu ekspozīciju un pedagoģiskajām programmām atkal dosies pie apmeklētājiem. Muzeobusa aktivitātes ir saistītas ar papildu finansējumu tā tehniskajai apkopei, autobusa vadītāja atalgojumam un degvielas apmaksai. 1991.gada barikāžu muzeja pētnieciskais darbs notiek ciešā saistībā ar muzeja komunikācijas un krājuma darbu. 1991.gada barikāžu muzejs veic zinātniski pētniecisko darbu par laika periodu no 1980.gadu vidus līdz 1990.gada vidum, aplūkojot tēmas, kas saistītas ar Latvijas Republikas valstiskās neatkarības atjaunošanas procesiem: pirmo nevalstisko organizāciju izveidošana un to darbību, Latvijas valstiskuma atjaunošanas parlamentāro ceļu un nevardarbīgās pretošanās fenomenu Latvijā. Pētnieciskajā darbā centrālā vieta atvēlēta 1991.gada barikāžu notikumiem – valstiskuma un nacionālās atmodas kulminācijaiSavas pastāvēšanas un darbības laikā 1991.gada barikāžu muzejs ir prasmīgi sekmējis izpratni par valstiskuma atjaunošanas procesiem Latvijā un patriotisma audzināšanu sabiedrībā. Šie mērķi nav zaudējuši aktualitāti, tāpēc valsts un sabiedrības interesēs ir nodrošināt to ilgtspēju un profesionāli pilnvērtīgu īstenojumu ar muzejiskiem līdzekļiem.1991.gada barikāžu dalībnieku biedrība ir iesniegusi pieteikumu par finansējuma nepieciešamību 1991.gada barikāžu muzejam 2021.gadā, bez kura nav iespējams nodrošināt muzeja rīcībā esošā nacionālā krājumā esošo priekšmetu un kolekciju uzturēšanu un saglabāšanu un konkrēti, darbinieku atlīdzības izdevumi un muzeja uzturēšanas izmaksas (aktuālo rēķinu maksājumus par komunālajiem pakalpojumiem). Kultūras ministrija ir secinājusi, ka 1991.gada barikāžu muzeja saimnieciskās darbības ieņēmumi 2021.gadā nepārsniegs 50% no kopējiem attiecīgās institūcijas izdevumiem, līdz ar to Projekta 1.punktā noteiktā finansējuma piešķiršana šai institūcijai nekvalificējas kā komercdarbības atbalsts, un komercdarbības atbalstu regulējošās tiesību normas nav jāpiemēro.Kultūras ministrija, pamatojoties uz Muzeju likuma 13.panta piekto daļu, 1991.gada barikāžu dalībnieku biedrībai piešķir ikgadēju dotāciju 20 000 *euro* apmērā valsts akreditēta muzeja darbības nodrošināšanai – muzeja personāla darba samaksai un valsts sociālās apdrošināšanas obligātajām iemaksām, apkures un elektroenerģijas izdevumu segšanai, lai nodrošinātu Nacionālajā muzeju krājumā esošo priekšmetu un kolekciju uzturēšanu un saglabāšanu. 1991.gada barikāžu muzejs ir privāts muzejs – tā dibinātājs ir 1991.gada barikāžu dalībnieku biedrība. Saskaņā ar Muzeju likumā noteikto kārtību privāto muzeju darbību nodrošina dibinātājs. 1991.gada barikāžu muzejs 2003.gadā ir saņēmis valsts atzīta, t.i., akreditēta muzeja statusu, tādējādi iegūstot tiesības pretendēt arī uz valsts finansiālu atbalstu savai darbībai atbilstoši Muzeju likuma 13.panta otrās daļas 2.punktam un piektajai daļai. 1991.gada barikāžu muzejs 2020.gadu noslēdza ar 26 602 *euro* pašu ieņēmumiem. Savukārt 2021.gada situācija ar Covid-19 ierobežošanu uzrāda, ka pašu ieņēmumu situācija tikai pasliktinās un jau plānoti pašu ieņēmumi vairs tikai 12 846 *euro* apmērā, tas ir mazāk par 13 756 *euro* vai ar samazinājumu 51,7% nekā 2020.gadā.1991.gada barikāžu dalībnieku biedrība valstij ir nomaksājusi visus nodokļus (2019.gadā nodokļos tika nomaksāti 24 302 *euro*, 2020.gadā – 19 636 *euro*).1991.gada barikāžu dalībnieku biedrība ir maksimāli ierobežojusi 1991.gada barikāžu muzeja uzturēšanas izdevumus un tos, salīdzinot ar 2021.gada sākumu, ir samazinājusi par 7,2% jeb no 58 800 *euro* uz 54 550 *euro* – daļai darbinieku tika piešķirti bezalgas atvaļinājumi, citi atbrīvoti no darba, taču tikai ar biedrības 1991.gada barikāžu dalībnieku resursiem nav iespējams pārvarēt Covid-19 radīto krīzi muzejā. Valsts ieņēmumu dienests atteica dīkstāves pabalstus 1991.gada barikāžu dalībnieku biedrībai, jo 1991.gada barikāžu muzejs saņem valsts dotāciju Nacionālajā muzeju krājumā esošo priekšmetu un kolekciju uzturēšanai un saglabāšanai.Valstī noteiktie sociālās distancēšanās pasākumi ir apturējuši vai samazinājuši dažādu nozaru pakalpojumu sniegšanas iespējas klātienē ne tikai ārkārtējās situācijas laikā, bet saskaņā ar epidemiologu noteiktajiem norādījumiem ierobežojumi turpinās un var ilgt līdz 2021.gada beigām, tādējādi atstājot būtisku ietekmi uz Latvijas ekonomiku kopumā.Visu minēto iemeslu dēļ 1991.gada barikāžu dalībnieku biedrība esošā finansējuma ietvaros nevar pilnībā nodrošināt Nacionālajā muzeju krājumā esošo priekšmetu un kolekciju uzturēšanu un saglabāšanu atbilstoši Muzeju likuma 13.panta ceturtajai daļai.Ņemot vērā minēto, lai Covid-19 izplatības seku novēršanas un pārvarēšanas pasākumu ietvaros stabilizētu finanšu situāciju 1991.gada barikāžu muzejā 2021.gadā, ir nepieciešams papildu valsts budžeta finansējums 21 704 *euro* apmērā. 2016.gada 19.jūlijā tika pieņemts Eiropas Komisijas paziņojums par Līguma par Eiropas Savienības darbību 107.panta 1.punktā minēto valsts atbalsta jēdzienu(2016/c 262/01), tostarp skaidrojot valsts atbalsta nosacījumu piemērošanu atsevišķu nozaru ietvaros, piemēram, kultūrai un kultūrvēsturiskā mantojuma saglabāšanai, dabas aizsardzībai. Eiropas Komisija ir norādījusi, ka atsevišķas ar kultūru, kultūrvēsturiskā mantojuma saglabāšanu un dabas aizsardzību saistītas darbības var būt organizētas nekomerciāli un tādējādi tās ir tādas, kurām nav saimnieciska rakstura, līdz ar to publiskais finansējums, kas tām piešķirts, var nebūt valsts atbalsts. Arī tad, ja no kultūras iestādes apmeklētājiem vai sabiedrībai pieejama kultūras vai kultūrvēsturiskā mantojuma saglabāšanas pasākuma dalībniekiem tiek prasīta samaksa, kas sedz tikai daļu no faktiskajām izmaksām, šim pasākumam tik un tā nav saimnieciska rakstura, jo šādu samaksu nevar uzskatīt par reālu atlīdzību par sniegto pakalpojumu. Eiropas Komisijas skaidrojumā „*daļa no faktiskajām izmaksām*” ir ne vairāk kā 50% no kopējiem kultūras iestādes izdevumiem (biļešu ieņēmumi, maksas pakalpojumu u.c. pašu ieņēmumi).Kultūras ministrija, izvērtējot 1991.gada barikāžu dalībnieku biedrības pieprasījumu un sniegto informāciju, uzskata, ka papildus nepieciešamā finansējuma pieprasījums 1991.gada barikāžu muzejam atbilst Ministru kabineta 2018.gada 17.jūlija noteikumiem Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas”. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, 1991.gada barikāžu dalībnieku biedrība. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1991.gada barikāžu dalībnieku biedrība.  |
| 2. | Projekts šo jomu neskar. | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. | Turpmākie trīs gadi (*euro*) |
| 2022. | 2023. | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 |  0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 |  0 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi | 0 |  21 704 |  0 |  0 |  0 |  0 |  0 |
| 2.1. valsts pamatbudžets | 0  |  21 704 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 | -21 704 |  0 |  0 |  0 |  0 |  0 |
| 3.1. valsts pamatbudžets |  0 | -21 704 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | +21 704 |  0 |  0 |  0 |  0 |  0 |
| 5. Precizēta finansiālā ietekme | X |  0 |  X |  0 | X |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Lai Covid-19 izplatības seku novēršanas un pārvarēšanas pasākumu ietvaros stabilizētu finanšu situāciju 1991.gada barikāžu muzejā, nepieciešams finansējums 21 704 *euro* apmērā darbinieku atlīdzības izdevumiem un muzeja uzturēšanas izmaksām (aktuālo rēķinu maksājumiem par komunālajiem pakalpojumiem).2021.gada sākumā finanšu plāns: ieņēmumi kopā 80 000 *euro* (pašu ieņēmumi 60 000 *euro* + valsts budžeta dotācija 20 000 *euro*) un izdevumi 58 800 *euro*. 2021.gada plāns, ņemot vērā ārkārtējās situācijas ietekmi – ieņēmumi kopā 32 846 *euro* (pašu ieņēmumi 12 846 *euro* + valsts budžeta dotācija 20 000 *euro*) un izdevumi 54 550 *euro*. Papildus nepieciešams atbalsts 21 704 *euro* apmērā (precizētie izdevumi 54 550 *euro* – precizētie ieņēmumi 32 846 *euro*), paredzot izdevumus subsīdijās un dotācijās (EKK 3000), lai 1991.gada barikāžu muzejs nodrošinātu atlīdzības izdevumus un maksājumus par komunālajiem pakalpojumiem. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar.  |
| 8. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem”. Finansējums tiks izlietots 2021.gadā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kultūras ministrija, Finanšu ministrija un 1991.gada barikāžu dalībnieku biedrība. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāre D.Vilsone

Dumpe 67330257

Aelita.Dumpe@km.gov.lv

Ratniece 67330304

Daina.Ratniecee@km.gov.lv